
Талдамалық анықтама
сыбайлас жемқорлық тәуекелдеріне ішкі талдау нәтижелері туралы
«Өскемен қаласының қаржы бөлімі» ММ қызметінде

Өскемен қаласы		                    				       2024 жылғы 10 қазан

Қазақстан Республикасының 2015 жылғы 18 қарашадағы № 410-V ҚРЗ «Сыбайлас жемқорлыққа қарсы іс-қимыл туралы» Заңының 8-бабы 5-тармағына, Қазақстан Республикасы Мемлекеттік қызмет істері және сыбайлас жемқорлыққа қарсы іс-қимыл агенттігі төрағасының 2023 жылғы 16 қаңтардағы № 21 «Сыбайлас жемқорлық тәуекелдеріне ішкі талдау жүргізудің үлгілік қағидаларын бекіту туралы» бұйрығына және Өскемен қаласы қаржы бөлімі басшысының 2024 жылғы 23 тамыздағы № П-918 бұйрығына сәйкес «Өскемен қаласының қаржы бөлімі» мемлекеттік мекемесінде (бұдан әрі – Бөлім) сыбайлас жемқорлық тәуекелдеріне ішкі талдау (бұдан әрі – СЖТІТ) жүргізілді.
«Өскемен қаласының қаржы бөлімі» мемлекеттік мекемесінде сыбайлас жемқорлық тәуекелдеріне ішкі талдауды 2024 жылғы 23 тамыздағы № П-918 бұйрықпен бекітілген жұмыс тобы жүргізді.
Ішкі талдау Бөлімнің 2023 жылғы 1 маусымнан 2024 жылғы 30 қыркүйекке дейінгі қызмет кезеңін қамтыды.
Қойылған мақсатқа қол жеткізу үшін Бөлім 5 міндетті орындайды және 51 функцияны жүзеге асырады.
Бөлім басшысы – Жапбаров Нұржан Ермаханұлы, Өскемен қаласы әкімінің 2024 жылғы 24 сәуірдегі № 95 өкімімен тағайындалған.
Сыбайлас жемқорлық тәуекелдеріне ішкі талдау мынадай бағыттар бойынша жүргізілді:
1) Бөлімнің қызметіне қатысты нормативтік құқықтық актілердегі сыбайлас жемқорлық тәуекелдерін анықтау;
2) Бөлімнің ұйымдастырушылық-басқарушылық қызметіндегі сыбайлас жемқорлық тәуекелдерін анықтау.
СЖТІТ жүргізу кезінде мыналар пайдаланылды:
1) 1) Қазақстан Республикасы Сыбайлас жемқорлыққа қарсы іс-қимыл агенттігі (Сыбайлас жемқорлыққа қарсы қызмет) төрағасының 2022 жылғы 30 желтоқсандағы № 488 бұйрығымен бекітілген Сыбайлас жемқорлық тәуекелдеріне ішкі талдау жүргізу жөніндегі әдістемелік ұсынымдар;
2) 2) Агенттік төрағасының 2023 жылғы 16 қаңтардағы № 21 бұйрығымен бекітілген Сыбайлас жемқорлық тәуекелдеріне ішкі талдау жүргізудің үлгілік қағидалары.
СЖТІТ 2023 жылғы 1 маусымнан 2024 жылғы 30 қыркүйекке дейінгі кезең үшін жүргізілді.
Өскемен қаласы қаржы бөлімі басшысының 2024 жылғы 23 тамыздағы № П-918 бұйрығына сәйкес жұмыс тобының мүшелері ретінде сектор меңгерушілері мен мамандар айқындалды.
Бөлім секторлары өз қызметін Өскемен қаласы әкімдігінің 2022 жылғы 6 желтоқсандағы № 4045 қаулысымен бекітілген «Өскемен қаласының қаржы бөлімі» мемлекеттік мекемесі туралы ережеге сәйкес жүзеге асырады.

Өскемен қаласы қаржы бөлімінің 2024 жылғы 3 қаңтарда бекітілген штат кестесіне сәйкес Бөлім құрылымына мыналар кіреді:
1) бюджеттің шығыс бөлігін атқару секторы;
2) бюджеттің кіріс бөлігін мониторингтеу, есепке алу және есептілік секторы;
3) коммуналдық мүлікті басқару секторы.
СЖТІТ жүргізу барысында Бөлім қызметінде 3 сыбайлас жемқорлық тәуекелі анықталды.

1.1. Бағыты – Бөлімнің қызметіне қатысты нормативтік құқықтық актілердегі сыбайлас жемқорлық тәуекелдерін анықтау.
[bookmark: _GoBack]
1.1.1. Сыбайлас жемқорлық факторы – дискрециялық өкілеттіктердің кеңдігі; индикаторы: лауазымды тұлғалардың шешім қабылдауы немесе өзге де әкімшілік рәсімдерді орындауы үшін негіздердің болмауы немесе айқындалмауы.
Талдау барысында Қазақстан Республикасы Үкіметінің 2015 жылғы 25 сәуірдегі № 325 қаулысымен бекітілген Қазақстан Республикасы Үкіметінің және жергілікті атқарушы органдардың резервтерін пайдалану қағидаларының 33-тармағында құқық қолдану субъектісі белгілі бір шешімдерді қабылдауға құқылы болатын жағдайлардың нақты көрсетілмегені анықталды: сот шешімдері бойынша төлемдер жасауға міндетті жергілікті атқарушы органдар қолданыстағы заңнамада көзделген негіздер болған жағдайда аталған шешімдерге барлық сот сатыларында шағымдануға тиіс.законодательством
Ұсыным: жоғары тұрған органға (ШҚО қаржы басқармасына) Қазақстан Республикасы Үкіметінің және жергілікті атқарушы органдардың резервтерін пайдалану қағидаларындағы (33-тармақ) нақты емес норманы жою мәселесін әзірлеуші органның қарауына енгізуге бастамашылық ету туралы жазбаша ұсыныс жолдау.

1.1.2. Сыбайлас жемқорлық факторы – құқықтық олқылық; индикаторы: 5) талаптарды сақтамағаны үшін жауапкершілікті белгілейтін ережелердің болмауы, бұл олардың декларативтік сипат алуына және іс жүзінде қолданылмауына әкеледі.
Қазақстан Республикасы Қаржы министрінің 2015 жылғы 17 наурыздағы № 179 «Мемлекеттік органдарды қызметтік және кезекші автомобильдермен, телефон байланысымен, кеңсе жиһазымен және мемлекеттік органдар аппаратын орналастыруға арналған алаңдармен қамтамасыз етудің заттай нормаларын бекіту туралы» бұйрығына сәйкес мемлекеттік органдар үшін тиесілік нормалары бекітілген.
Қазақстан Республикасы Үкіметінің 2003 жылғы 10 ақпандағы № 145 «Мемлекеттік кәсіпорындардың, акцияларының бақылау пакеттері мемлекетке тиесілі акционерлік қоғамдардың және мемлекет қатысуының үлестері қатысушылардың жалпы жиналысының шешімдерін мемлекетке айқындауға мүмкіндік беретін жауапкершілігі шектеулі серіктестіктердің әкімшілік шығыстарына мониторинг жүргізу тетігін оларды оңтайландыру мақсатында айқындау туралы» қаулысымен мемлекеттік кәсіпорындар мен мемлекет бақылайтын заңды тұлғалар үшін қызметтік және арнайы автокөліктің тиесілік нормативтері белгіленген.
Коммуналдық мемлекеттік мекемелерге қатысты тиесілік нормативтері жоқ.
Ұсынымдар: жоғары тұрған органға (ШҚО қаржы басқармасына) ведомстволық бағынысты ұйымдар, атап айтқанда коммуналдық мемлекеттік мекемелер үшін үй-жай алаңдарының, қызметтік және арнайы автокөліктің тиесілік нормаларының лимиттерін белгілеу қажеттілігі туралы жазбаша ұсыныс жолдау.


1.1.3. Сыбайлас жемқорлық факторы – дискрециялық өкілеттіктердің кеңдігі; индикаторы: лауазымды тұлғалардың шешім қабылдауы немесе өзге де әкімшілік рәсімдерді орындауы үшін негіздердің болмауы немесе айқындалмауы.
ҚР ӘРПК-нің 91-бабының 4-тармағына сәйкес әкімшілік әрекетіне шағым жасалған әкімшілік орган шағым келіп түскен күннен бастап 3 жұмыс күнінен кешіктірмей оны және әкімшілік істі шағымды қарайтын органға жіберуге тиіс.
[bookmark: 365][bookmark: 1278]Алайда ҚР Азаматтық кодексінің 173-бабына сәйкес уақыт кезеңімен айқындалатын мерзімнің өтуі оның басталуы айқындалған күнтізбелік күннен немесе оқиға басталғаннан кейінгі келесі күннен басталады.
Талдау жүргізу барысында мынадай факт анықталды.
ЖК Токенов А. С.-ның № ЖТ-2024-03945112 шағымы қаржы бөліміне 2024 жылғы 6 мамырда келіп түсті. Өз шағымында ЖК Токенов А. С. Ахмирово ауылындағы Әскери қалашық № 1, № 3 тұрғын үй мекенжайында орналасқан тұрғын емес үй-жайларды жалға беру бойынша Мемлекеттік мүлік тізілімінің веб-порталында жарияланған тендерді өткізуге қатысты қаржы бөлімінің әкімшілік әрекеттеріне дау айтып, үй-жайларды жөндеуге, сондай-ақ тауарлар мен жабдықтар сатып алуға қаражат жұмсағандықтан, тендердің күшін жоюды сұрады.
Шағым қаржы бөліміне 2024 жылғы 6 мамырда келіп түсті, мерзімнің өтуі келесі күннен басталады. 2024 жылғы 7, 8, 9 мамыр демалыс (мереке) күндері болды, 10 мамыр – 1-жұмыс күні; 11, 12 мамыр – сенбі, жексенбі; 13 мамыр – 2-жұмыс күні; шағымды жіберудің соңғы мерзімі 2024 жылғы 14 мамырға сәйкес келді.
2024 жылғы 14 мамырда әкімшілік іс қалыптастырылып, өтініш берушінің дәлелдерін теріске шығаратын қаржы бөлімінің 5 парақ түсіндірмесі және құжаттардың сканерленген көшірмелері дайындалды. Бұл ретте 14 мамыр шағым келіп түскен күннен бастап үшінші жұмыс күні болып табылады.
Сонымен бірге ақпараттық жүйеден есепті жүктеп алу кезінде шағымды қайта жолдау мерзімінің бұзылғаны тіркелді. Аталған бұзушылық фактісі бойынша өтінішті қайта жолдау мерзімдеріне тиісті бақылау жасамағаны үшін қаржы бөлімі басшысының орынбасарына тәртіптік жаза қолданылды.
Осылайша, eotinish.kz ақпараттық жүйесі мерзімдерді тек ӘРПК-ге сәйкес есептейді.
Ұсынымдар: уәкілетті органға (ШҚО Әділет департаментіне) мерзімдердегі алшақтықтарды жою мәселесін әзірлеуші органның қарауына енгізуге бастамашылық ету қажеттілігі туралы жазбаша ұсыныс жолдау.


Қаржы бөлімінің басшысы
Өскемен қаласы						                                   Н. Жапбаров


Талдамалық анықтамамен танысты:
Жұмыс тобының мүшелері:
Нұртазова Ш. С. – басшының орынбасары               __________________________
(қолы, күні)
Оразғалиева А. Т. – Бөлім секторының меңгерушісі      _________________________
(қолы, күні)
Болдырева О. Ю. – Бөлім секторының меңгерушісі      _________________________
(қолы, күні)
Белоусова О. Э. – Бөлімнің бас маманы                _________________________
(қолы, күні)
Мышанова Е. М. – Бөлімнің бас маманы                _______________________


